ບັນດາຜູ້ສະໝັກ ລົງແຂ່ງຂັນ ເປັນປະທານາທິບໍດີ ສຫລ ຂຶ້ນເວທີ ໂຄສະນາຫາສຽງ
ບັນດາຜູ້ສັງເກດການ ສ່ວນໜ້ອຍ ຄາດ​ກັນ​ວ່າ ບໍ່​ແມ່ນ ​ທ່ານທຣັມ ຫຼື ທ່ານ​ແຊນ​ເດີ​ສ໌ ຈະ​ໄດ້​ຮັບ​ການສະ​ເໜີ​ຊື່ ​ເພື່ອ​ເຂົ້າ​ແຂ່ງ​ຂັນ ການ​ເລືອກ​ຕັ້ງ ​ເປັນ​ປະທາ​ນາ​ທິບໍດີ ປີ 2016.
ຜູ້ສະໝັກແຂ່ງຂັນເປັນປະທານາທິບໍດີ ສອງທ່ານ ທີ່ບໍ່ເປັນ ທຳມະດາຄົນນຶ່ງສັງກັດພັກຣີພັບບລີກັນ ແລະ ອີກຄົນນຶ່ງ ສັງກັດພັກເດໂມແຄຣັດ ໃນຂັ້ນຕົ້ນນີ້ ທັງສອງທ່ານແມ່ນພວມ ຄອບງຳການໂຄສະນາຫາສຽງເລືອກຕັ້ງ ຢູ່ໃນ ສະຫະລັດ ມັນຍັງໄວເກີນໄປ ທີ່ຈະຄາດໄດ້ວ່າ ຜູ້ໃດ ຈະໄດ້ເປັນຜູ້ສະໝັກ ເພື່ອປະເຊີນໜ້າກັບຄູ່ແຂ່ງ ໃນການເລືອກຕັ້ງປີ 2016 ນີ້ ແຕ່ ຈຸດສົນໃຈຢູ່ອ້ອມຮອບ ນັກທຸລະກິດ ທ່ານ ດອນໂນລດ໌ ທຣັມ ກັບ ສະມາຊິກສະພາສູງ ທ່ານ ເບີນນີ້ ແຊນເດີສ໌ ພວມເປັນ ສັນຍານບອກວ່າ ດຽວນີ້ ຊາວອາເມລິກັນ ຜູ້ມີສິດອອກສຽງ ທັງຫຼາຍ ແມ່ນເມື່ອຍອ່ອນແລ້ວ ກັບກິດຈະກຳທາງດ້ານ ການເມືອງ ໃນປັດຈຸບັນ ຜູ້ສື່ຂ່າວວີໂອເອ Zlatica Hoke ມີລາຍງານເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານ ຊາວອາເມລິກັນ ຫຼາຍລ້ານຄົນ ທີ່ຢູ່ສອງຟາກກົງກັນຂ້າມ ຂອງພັກການເມືອງໄດ້ສະແດງ ຄວາມບໍ່ພໍອົກພໍໃຈຂອງເຂົາເຈົ້າກັບ ເລື່ອງ  ແລະປາກົດວ່າ ພວກເຂົາມີແນວຄິດວ່າ ຢູ່ໃນບັນດາ ຜູ້ລົງສະໝັກໃໝ່ໆ ທີ່ຢາກເປັນປະທານາທິບໍດີ ແມ່ນ ບໍ່ມີຫຽັງ ທີ່ຈະນຳມາໃຫ້ ນອກເໜືອໄປຈາກ ເລື່ອງທີ່ມີຢູ່ແລ້ວເທົ້ານັ້ນ ເຈົ້າພໍ່ແຫ່ງອະສັງຫາລິມະສັບ ທ່ານ ດອນໂນລດ໌ ທຣັມ ໄດ້ສວຍໃຊ້ຄວາມບໍ່ພໍອົກພໍໃຈ ຂອງປະຊາຊົນ ໃຫ້ເປັນປະໂຫຍດ ສຳຫລັບຕົນ ທ່ານ ທຣັມ ເວົ້າວ່າ ນັກວິເຄາະດ້ານການເມືອງ ບາງທ່ານ ໄດ້ເວົ້າເຢາະເຢີ້ຍ ຄວາມຫວັງ ທີ່ ທ່ານທຣັມ ຈະ ໄດ້ຮັບການສະເໜີຊື່ ລົງແຂ່ງຂັນເປັນປະທານາທິບໍດີ ໃນນາມພັກຣີພັບບລີກັນ ເພາະວ່າ ຂໍ້ຄິດ ເຫັນຂອງທ່ານນັ້ນ ຂາດພິກໄຫວ ແລະ ມີລັກສະນະໂອຮັງ ພ້ອມກັນນັ້ນ ທ່ານກໍບໍ່ມີ ໂຄງການດ້ານການເມືອງ ທີ່ຈະແຈ້ງ ຢ່າງໃດກໍດີ ການຢັ່ງຫາງສຽງຕ່າງໆ ກໍສະແດງໃຫ້ ເຫັນວ່າ ທ່ານທຣັມ ແມ່ນນຳໜ້າ ບັນດາຜູ້ລົງສະໝັກຄົນອື່ນໆ ສຳຫລັບການຖືກນຳສະເໜີ ຊື່ໃຫ້ເປັນຕົວແທນ ຂອງພັກຣີພັບບລີກັນ ໃນການແຂງຂັນເປັນປະທານາທິບໍດີ ຢູ່ທີ່ກອງປະຊຸມໂຮງການເມືອງແຕ່ລະແຫ່ງ ບ່ອນນ່ຶງເມື່ອວັນພຸດທີ ຜ່ານມາ ຢູ່ໃນລັດ ນິວ ແຮມເຊີ້ ທ່ານທຣັມ ໄດ້ດຶງດູດຄວາມສົນໃຈ ຈາກ ປະມານ 2,000 ຄົນ ໃນຂະນະທີ່ ທ່ານ ເຈັບ ບຸດສ໌ ຝ່າຍທີ່ມີອິດທິພົນ ທີ່ເປັນທີ່ນິຍົມຊົມຊອບ ນັ້ນ ດຶງດູດໄດ້ແຕ່ພຽງ 150 ຄົນເທົ່ານັ້ນ ອະດີດຜູ້ປົກຄອງລັດຟໍຣີດາ ທີ່ເປັນເຄືອຍາດຂອງອະດີດ ປະທານາທິບໍດີ ສະຫະລັດ ສອງທ່ານ ແມ່ນພວມຖືກພິຈາລະນາວ່າ ຈະເປັນຜູ້ທີ່ນຳໜ້າ ໃນເວລາ ການແຂງຂັນແທ້ໆເລີ້ມຕົ້ນຂຶ້ນ ທ່ານ ເຈັບ ບຸດສ໌ ເວົ້າວ່າ ສ່ວນຝ່າຍຂອງພັກເດໂມແຄຣັດ ສະມາຊິກສະພາສູງ ຈາກລັດ ເວີມ້ອນ ທ່ານ ເບີນນີ້ ແຊນເດີ້ສ໌ ໄດ້ດຶງດູດເອົາຜູ້ຊົມຫຼາຍພໍສົມຄວນ ບອນໃດກໍຕາມ ທີ່ທ່ານໄປປາກົດຕົວ ທ່ານ ມີເປົ້າໝາຍ ອັນຈະແຈ້ງຫຼາຍ ເປັນອັນທີ່ດຶງດູດໃຈ ພົນລະເມືອງຜູ້ດ້ອຍໂອກາດ ທ່ານ ແຊນເດີ້ສ໌ ເວົ້າວ່າ ທ່ານ ແຊນເດີ້ສ໌ ເປັນຜູ້ປາກກ້າ ຜູ້ນຶ່ງທີ່ທຳການຕຳນິຕິຕຽນ ລະບົບທຶນນິຍົມ ທີ່ທັນສະໄໝ ແລະ ທ່ານໄດ້ຮຽກຮ້ອງໃຫ້ ກະຈາຍລາຍໄດ້ໃຫ້ເທົ່າທຽມກັນຫຼາຍຂຶ້ນ ຊຶ່ງໄດ້ສະທ້ອນເປັນສຽງດຽວກັບບັນດາຜູ້ມີສິດອອກສຽງ ແຕ່ບັນດານັກວິຈານ ກ່າວວ່າ ຫົວຂໍ້ເລື້ອງສັງຄົມນິຍົມຂອງ ທ່ານ ແຊນເດີ້ສ໌ ນັ້ນ ຈະບໍ່ຊ່ວຍເຫຼືອ ທ່ານໃຫ້ໄດ້ຮັບການສະເໜີຊື່ເປັນຜູ້ສະໝັກເຂົ້າແຂ່ງຂັນ ເປັນປະທານາທິບໍດີຈາກພັກ ອະດີດສະຕີໝາຍເລກໜຶ່ງ ແລະ ລັດຖະມົນຕີຕ່າງປະເທດ ທ່ານນາງ ຮີລາຣີ ຄລິນຕັນ ແມ່ນຍັງນຳໜ້າ ຢູ່ໃນການຢັ່ງຫາງສຽງ ໃນການແຂ່ງຂັນ ທ່ານນາງ ຄລິນຕັນ ເວົ້າວ່າ ເຖິງຢ່າງໃດກໍຕາມ ຄວາມສົນໃຈ ທີ່ພວກເຂົາເຈົ້າໄດ້ຮັບນັ້ນ ບໍ່ແມ່ນທ່ານ ທຣັມ ຫຼື ທ່ານ ແຊນເດີສ໌ ທີ່ຄາດກັນຢ່າງກວ້າງຂວາງວ່າ ຈະໄດ້ຮັບການສະເໜີຊື່ເພື່ອເຂົ້າແຂ່ງຂັນ ການ ເລືອກຕັ້ງເປັນປະທານາທິບໍດີ ປີ 2016 ແຕ່ບັນດານັກວິເຄາະ ກ່າວວ່າ ພວກເຂົາເຈົ້າກົດ ດັນໃຫ້ຜູ້ສະໝັກຄົນອື່ນໆ ນຳເອົາບັນຫາຕ່າງໆ ທີ່ຖົກຖຽງກັນນັ້ນ ມາແກ້ໄຂ ເຊັ່ນເລື່ອງ ຄົນເຂົ້າເມືອງ ແລະ ເລື່ອງ ຊ່ອງວ່າງຂອງຄົນຮັ່ງມີ ກັບ ຄົນທຸກຈົນນັ້ນ